Милошевац је 1818. године имао 81 кућу, 1819. године 182 куће, а 1822. године 94. куће. Опет се виде велике осцилације. Шта је узрок тим великим осцилацијама не може се насигурно нешто тврдити. Претпоставке су незахвалне. Организатор борби у Првим српском устанку у Смедеревској нахији па и Милошевцу био је Миленко Стојковић. Радановићи знају да су неки њихови преци тада били на страни Карађорђа, да су се 1813. године повукли у Војводину, а нешто касније поново се вратили у Милошевац па су их доскора називали "Пречанима" (пречани су они који прелазе преко Дунава). Смедерево је било ослобођено 1805. године. Сигурно је једно, да су се тадашњи Милошевчани радовали том ослобођењу. 1813. година била је грозна година за Србе. Цариградски друм је био окићен кочевима са набијеним српским главама и вешалима са обешеним Србима. Овом сликом су Турци жечечи да улију страх у кости Србима.